b'\n_START_ARTICLE_\nGolnik\n_START_SECTION_\nZgodovina\n_START_PARAGRAPH_\nGolnik se v starih listinah prvi\xc4\x8d omenja 1436 kot fevd Celjskih grofov. V 16. stoletju je tu Jurij Kreutzer zgradil grad (Kreutzhof), ki se je v 17. stoletju skupaj z naseljem preimenoval po novih lastnikih v Gallenfels._NEWLINE_Grad so sredi prve svetovne vojne za\xc4\x8deli namensko uporabljati kot zdravili\xc5\xa1\xc4\x8de za bolne in ranjene vojake s so\xc5\xa1ke fronte. Po razmahu rev\xc5\xa1\xc4\x8dine in s tem tuberkuloze v dvajsetih in tridesetih letih dvajsetega stoletja je na Golniku nastala bolni\xc5\xa1nica za plju\xc4\x8dne bolezni. Med drugo svetovno vojno in po njej je do\xc5\xbeivela \xc5\xa1e nekaj dozidav. Po drugi svetovni vojni so na Golniku zaradi pomanjkanja kadra zgradili tudi \xc5\xa1olo za medicinske sestre in stre\xc5\xbenice. Zgradbo so kasneje predelali v stanovanjsko zgradbo, v t. i. samski blok. Kasneje so na Golniku zgradili \xc5\xa1e \xc5\xa1tiri stanovanjske bloke. Vmes so odobrili tudi zazidalne na\xc4\x8drte za t. i. Mali Triglav v \xc5\xa1estdesetih in Kadrovski hrib konec sedemdesetih za individualno pozidavo.'